Peiling på seiling

«Peiling på seiling» er en norsk sang som ble skrevet av Øystein Sunde og utgitt 1. mars 1999 på Sundes musikkalbum Nå er begeret nådd.VG – 18. februar 1999 side 49 – Kurt Bakkemoens anmeldelse av Nå er begeret nådd.

Teksten handler om en mann som kjøper seg seilbåt uten å ha noe teoretisk eller praktisk kurs å henvise til på forhånd. Den første seilturen med inviterte gjester blir da deretter. Sunde ble inspirert etter et teoretisk/praktisk kurs i seiling på Ulvøya.Nå er begeret nådd – informasjon  i CD-heftet.

Både tekst, noter og tilhørende tegning til «Peiling på seiling» ble publisert i notaboka Sånn er'e bare i 2006.Sunde, Øystein (2006) Sånn er'e bare. Blåmann Musikkforlag Norge AS; Oslo. ISBN 82-462-0051-4 s. 70 – 73

 Musikere og instrumenter 
Øystein Sunde: vokal, akustisk gitar
Stian Carstensen: trekkspill
Gjermund Silset: bass

 Annet 
I 2006 ble «Peiling på seiling» utgitt på samlealbumet Sundes verden – 52 av de aller beste.
«Peiling på seiling» ble spilt i programmet Ja takk, begge deler (sendt 6. januar 2001) med Sunde og Halvdan Sivertsen.VG 6. januar 2001 side 78 Sunde fremførte den alene med Olaf Kamfjord på bass. Sivertsen hadde en liten spillepause på denne sangen.Ja takk, begge deler – NRKs rulletekster
deLillos ga ut et album høsten 2016 ved navn Peiling på seiling hvorav en av sangene også har den tittelen. Det er ingen likhetstrekk mellom Sundes og deLillos sine sanger bortsett fra at de har samme tittel.DeLillos hjemmeside

 Referanser 

Kategori:Sanger fra 1999
Kategori:Sanger skrevet av Øystein Sunde